ไทยพบผู้ป่วย “โควิด” ใหม่ 1 ราย ครูสอนภาษา มาจาก UK ติดเชื้อสะสม 3,412 คน
"ศบค." เผยไทยพบผู้ป่วย “โควิด” ใหม่ 1 ราย ครูสอนภาษา มาจาก UK ติดเชื้อสะสม 3,412 คน 
"ศบค." เผยไทยพบผู้ป่วย “โควิด” ใหม่ 1 ราย ครูสอนภาษา มาจาก UK ติดเชื้อสะสม 3,412 คน
31 ส.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 31 ส.ค.63 เมื่อเวลา 11.00 น. ระบุว่า พบผู้ป่วยยืนยันติดเชื้อรายใหม่ 1 ราย เป็นหญิงสัญชาติอังกฤษ อายุ 29 ปี อาชีพรับจ้าง(ครูสอนภาษา) เดินทางมาจากสหราชอาณาจักร ถึงไทยวันที่ 15 ส.ค. และเข้าพักยังสถานที่เฝ้าระวังทางเลือกที่รัฐจัดให้ (Alternative State Quarantine) ในกรุงเทพมหานคร 27 ส.ค. ผลตรวจพบเชื้อ
ทั้งนี้ ทำให้ยอดผู้ป่วยยืนยันสะสมเพิ่มขึ้นเป็น 3,412 ราย เป็นผู้ป่วยในประเทศ 2,444 ราย และผู้ป่วยที่พบใน State Quarantine จำนวน 475 ราย รักษาหายแล้ว 3,252 ราย ยังรักษาตัวอยู่ในโรงพยาบาล 102 ราย ไม่มีผู้เสียชีวิตเพิ่ม ยอดผู้เสียชีวิตสะสมยังคงอยู่ที่ 58 ราย